**Γιορτάζοντας τον Βαλεντίνο με "Tipo"**

*Σε ρυθμούς Αργεντίνικου τάνγκο προετοίμασε την άφιξή του το νέο sedan της Fiat*

**Χορηγός της εκδήλωσης "Tango en Εrοs" που πραγματοποιήθηκε στο Μέγαρο Μουσικής Αθηνών**, στο πλαίσιο του Κύκλου "Valentine goes Megaron", το Σάββατο 13 Φεβρουαρίου από τις 12 το μεσημέρι έως τις 3 τα ξημερώματα, **ήταν το νέο Fiat Tipo**, υπό την αιγίδα της Πρεσβείας της Αργεντινής Δημοκρατίας και την παρουσία της πρέσβειρας, κυρίας Carolina Pérez Colman.

Το πολυαναμενόμενο sedan συντρόφευσε κοινό και προσκεκλημένους του σε μια ημέρα αφιερωμένη στη μαγεία του τάνγκο που περιελάμβανε δωρεάν μαθήματα, κινηματογραφικές προβολές και δρώμενα γύρω από ένα είδος χορού ιδιαίτερα γνωστού για την αρμονία και το συναισθηματισμό του. Η κορύφωση της ολοήμερης εκδήλωσης ήταν η μουσικοχορευτική παράσταση "Τango Αcropolis Show", με τη συμμετοχή του Κουιντέτου Tangarto και χορευτικών ζευγαριών από την Ελλάδα και το εξωτερικό που έχουν διακριθεί σε διεθνείς διαγωνισμούς, ενώ στη συνέχεια το κοινό διασκέδασε επί σκηνής μέχρι τις πρώτες πρωινές ώρες με ζωντανή μουσική από το Hamburg Tango Quintet στην εκδήλωση Νοche de Τango y Milonga.

Ως χορός, το τάνγκο προϋποθέτει την απόλυτη αρμονία μεταξύ των κινήσεων των δύο χορευτών σε ένα πλαίσιο απόλυτης κινησιολογικής ελευθερίας και «διαλόγου» που ενθαρρύνει τον αυτοσχεδιασμό.

**Έχοντας ήδη λάβει το αναγνωρισμένου κύρους βραβείο «Autobest 2016», το νέο Fiat Tipo πετυχαίνει να συνδέσει αρμονικά τη υψηλή λειτουργικότητα με τις εντυπωσιακές επιδόσεις και την οικονομική οδήγηση και τιμή**. Με ξεχωριστή προσωπικότητα και στυλ, το νέο sedan εστιάζει στην εξαιρετική πρακτικότητα που ανταποκρίνεται πλήρως στις σύγχρονες οδηγητικές ανάγκες του ελληνικού κοινού.

Αθήνα,

15/2/2016

ΔΕ/4318